[image: БГ][image: ][image: ]                                                                                             [image: ]  
ПРОГРАМА ЗА РАЗВИТИЕ НА СЕЛСКИТЕ РАЙОНИ
„Европейският земеделски фонд за развитие на селските райони – Европа инвестира в селските райони”, МИГ Сливница – Драгоман

ОБЯВА ЗА ПРИЕМ НА ПРОЕКТНИ ПРЕДЛОЖЕНИЯ ПО МЯРКА 6.4 „ИНВЕСТИЦИИ В ПОДКРЕПА НА НЕЗЕМЕДЕЛСКИ ДЕЙНОСТИ“ ОТ
СТРАТЕГИЯ ЗА ВОМР  НА МИГ СЛИВНИЦА-ДРАГОМАН 
 ПРОЦЕДУРА BG06RDNP0001-19.860



Сдружение МИГ Сливница – Драгоман обявява прием на проектни предложения по мярка 6.4 „Инвестиции в подкрепа на неземеделски дейности“ от Стратегия за ВОМР на МИГ Сливница – Драгоман по Подмярка 19.2 „Прилагане на операции в рамките на стратегии за Водено от общностите местно развитие /ВОМР/” от Програма за развитие на селските райони 2014-2020г. по процедура BG06RDNP0001-19.860

Допустими кандидати:
Допустими кандидати:
1. Земеделски стопани  или микропредприятия, регистрирани като еднолични търговци или юридически лица по Търговския закон, Закона за кооперациите или Закона за вероизповеданията, както и физически лица, регистрирани по Закона  за занаятите;
2. Получателят на финансова помощ има постоянен адрес – за физическите лица, и седалище и адрес на управление – за еднолични търговци и юридическите лица, на територията на действие на МИГ и осъществява дейностите по проекта на територията на действие на МИГ;
3. При определянето на едно предприятие за микропредприятие се следва дефиницията на Препоръка 2003/361/ЕО на Комисията и ЗМСП;
4. Кандидатът следва да представи разработен бизнес план, който да показва икономическа жизнеспособност на инвестицията за срок от 5 години/10 години при строително-монтажни работи;
5. Стопанството на кандидати, земеделски стопани, трябва да има стандартен производствен обем над 8 000 евро.

Допустими дейности:
Предоставя се подпомагане за инвестиции в неземеделски дейности, които са насочени към:
1. Развитие на туризъм (изграждане и обновяване на туристически обекти и развитие на туристически услуги);
2. Производство или продажба на продукти, които не са включени в Приложение I от Договора за функциониране на Европейския съюз (независимо от вложените продукти и материали);
3. Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.);
4. Производство на енергия от възобновяеми енергийни източници за собствено потребление;
5. Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности.

Допустими разходи :
Финансова помощ за материални и нематериални инвестиции, за създаване и развитие на неземеделски дейности в селските райони, включващи:
1. Изграждане, придобиване или подобренията на недвижимо имущество;
2. Закупуване, включително чрез лизинг на нови машини и оборудване до пазарната стойност на активите;
3. Общи разходи, свързани с разходите по т.1 и 2, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;
4. Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.

Разходите по т. 3 не могат да надхвърлят 12 % от сумата на разходите по т. 1, 2 и 4., включващи разходите за консултански услуги за подготовка на документите за кандидатстване, изпълнението и отчитането на дейностите по проекта, които  са до 5 % от тези разходи.
Разходите са допустими само ако са извършени след подаване на заявлението за подпомагане, с изключение на общите разходи. 
Допустими са авансови плащания в размер до 50% от одобрената финансова помощ.

   Период за прием и място за подаване на проектните предложения:	
· За настоящия прием на проектни предложения по мярка 6.4 началната дата за прием е 19.12.2024г. и крайна 03.02.2025г. – 17.00 ч. 

Бюджет на приема:
· Общият размер на безвъзмездната финансова помощ по процедурата е: 
398 530,15 лв.
            Общият размер на бюджета по процедурата е формиран като остатък от предишни приеми по процедури със сключени договори с бенефициенти и актуализиране на СВОМР на МИГ Сливница – Драгоман, с Допълнително спорозумение №РД50-145/20.10.2021г.

     Минимален и максимален размер на финансова помощ, предоставяна за проект:
· Минимален размер на безвъзмездната финансова помощ за проект за развитие на туризъм (изграждане и обновяване на туристически обекти и развитие на туристически услуги) е  1 000.00 лв., а за всички останали проекти минималния размер на БФП е 14 000 лв.
· Максимален размер на безвъзмездната финансова помощ за конкретен проект: е 210 000.00 лв.

      Интензитет на помощта:
Финансовата помощ не може да надвишава 70% от общите допустими разходи и при спазване на правилата за „минимална помощ“ при спазване на условията на Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis.


   Критерии за избор на проектни предложения и тяхната тежест:
1. Инвестицията по проекта води до осигуряване на устойчива заетост за периода до края на мониторинга на проекта – от 1 до 5 раб. места – 10 т.; над 5 раб. места 15 т.; 
2. Осигуряване на заетост на младежи до 29 г. и/или жени и мъже над 50 г. – 5 т.
3. Проект за производствени дейности – 5 т.
4. Проекти  за услуги, с изключение на туристически услуги – 5 т.
5. Инвестиции в областта на туризма – 10 т.
6. Инвестиции в обновяване или изграждане на места за настаняване, които предлагат местни продукти (храни и напитки, популяризиране на местни рецепти) – 10 т.
7. Проекти за производство на енергия за собствени нужди от странични продукти, отпадъци и други нехранителни суровини – 5 т.
8. Проекти с над 20 % от допустимите инвестиционни разходи по проекта са свързани с опазване на компонентите на околната среда и/или повишаване на енергийната ефективност и/или инвестиции, осигуряващи съответствие на предприятието с изискванията на стандартите на ЕС – 10 т.
9. Проекти, подадени от физически лица и ЕТ на възраст между 18 и 40 години (включително) или жени – 5 т.
10. Кандидати:
- осъществяващи дейности/регистрирани най-малко 3 години преди датата на кандидатстване – 10 т.;
- осъществяващи дейности/регистрирани по-малко от 3 години преди датата на кандидатстване или новосъздадени предприятия – 5 т.
	Минимален праг на преминаване 15 точки.
При равен брой точки на две или повече проектни предложения предимство получава това проектно предложение, за което са заявени повече работни места по критерий 1. Инвестицията по проекта води до участойчива заетост за периода до края на мониторинга на проекта. Ако и по този показател проектните предложения имат равни стойности, то предимство получава проектното предложение, което първо е подадено в ИСУН. 

Лица за контакт и място за достъп до подробна информация: 
[bookmark: _Hlk95211370]	Венцислав Димитров  - Изпълнителен директор – 0876 566 456;
Анета Драганова – Иванова – Експерт СВОМР – 0877 994 580;
Информация и консултации по процедурата може да получите всеки работен ден от 9.00 до 17.00 часа в  офиса на МИГ Сливница – Драгоман  на адрес гр.: Сливница, пл.“Съединение“ №1.
Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. 
Допълнителни въпроси могат да се задават само по електронната поща, leader@mig-sd.org., като ясно се посочва наименованието на процедурата за подбор на проекти.
Пакетът документи за кандидатстване е публикуван на интернет страницата на МИГ Сливница – Драгоман www.mig-sd.org 

Начин на подаване на проектни предложения: 
· Подаването на проектни предложения по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи чрез Информационна система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.
Сдружение „Местна инициативна група Сливница - Драгоман”, Споразумение № РД 50-145/21.10.2016г.,
2200 гр.Сливница, пл. „Съединение” № 1, ет.1,  тел: 0887431215 ,
E-mail: leader@mig-SD.org, web: www.mig-SD.org

